

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**ул.Др Зорана Ђинђића бр.22/2**

**Телефон: 034/209-242**

**Број предмета: И.И 614/21**

Дана: 22.10.2024. године

Јавни извршитељ Александар Тодоровић, Крагујевац, у извршном предмету извршног повериоца PREDUZEĆE ZA PROIZVODNJU TRGOVINU I USLUGE MP TROPIC DOO NOVI BANOVCI, Нови Бановци, ул. Змај Јовина бр. 7, МБ 08815844, ПИБ 103417668, чији је пуномоћник адв. Славиша Миљуш, Рума, ул. ЈНА бр. 150, против извршног дужника Радослав Павловић (Бивши Пр Magic Prestige), 34300 Аранђеловац, ул. Петронија Петровића бр. 19А ради наплате новчаног потраживања, а по Решењу о извршењу Привредног суда у Крагујевцу ИИ-229/2021 од 12.10.2021. године, по одржаној електронској јавној продаји, дана 22.10.2024. године донeo je:

# З А К Љ У Ч А К

**I** Покретне ствари: телевизор марке „Philips“, дрвени сто браон боје, шест дрвених столица са меблом, дрвена застакљена витрина, телевизор марке „Vox“, веш машина марке „Gorenje“, регал браон боје, орман беж боје **ДОДЕЉУЈУ СЕ** Милутину Ракоњцу из Аранђеловца, ул. Милована Глишића бр.2, као једином и најповољнијем понудиоцу.

**II** Понуђена цена од стране понудиоца из става I изреке овог закључка износи укупно 48.300,00 динара. Понуђач је дужан да разлику износа између укупно понуђене цене и износа положеног јемства уплати у року од 15 (петнаест) дана од дана доношења овог закључка на наменски рачун овог јавног извршитеља број 265-3310310002158-82 са позивом на број И.И-614/21, **ПОД ПРЕТЊОМ ПРОПУШТАЊА**.

**III** Овај закључак се објављује на огласној табли Коморе јавних извршитеља.

# О б р а з л о ж е њ е

По закључењу електронског јавног надметања, одржаног дана 15.10.2024. године, а по закључку јавног извршитеља о првој јавној и електронској продаји покретних ствари извршног дужника ИИ 614/21 од 16.09.2024. године, јавни извршитељ је увидом у достављени извештај од стране Министарства правде, утврдио да је једини и најповољнији понудилац лице ближе означено у ставу I изреке закључка.

Имајући у виду наведено, на основу члана 180. ЗИО одлучено је као у изреци.

**ПОУКА О ПРАВНОМ ЛЕКУ:**

Против овог закључка нису дозвољени ни приговор ни жалба.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_  Александар Тодоровић |

Дн-а

1. Пуномоћнику извршног повериоца

2. Извршном дужнику

3. Понуђачу

4. Привредном суду у Крагујевцу за огласну таблу

4. Комори јавних извршитеља за огласну таблу

5. Пореској управи Аранђеловац по исплати цене од понудиоца.